CELEX: 32006R0601
Language: sk
Date: 2006-04-18 00:00:00
Title: Nariadenie Komisie (ES) č. 601/2006 z  18. apríla 2006 , ktorým sa vykonáva nariadenie Európskeho parlamentu a Rady (ES) č. 184/2005, pokiaľ ide o formát a postup zasielania údajov

19.4.2006   
            
            
               SK
            
            
               Úradný vestník Európskej únie
            
            
               L 106/7
            
         NARIADENIE KOMISIE (ES) č. 601/2006
   z 18. apríla 2006,
   ktorým sa vykonáva nariadenie Európskeho parlamentu a Rady (ES) č. 184/2005, pokiaľ ide o formát a postup zasielania údajov
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 184/2005 z 12. januára 2005 o štatistike Spoločenstva v oblasti platobnej bilancie, medzinárodného obchodu so službami a priamych zahraničných investícií (1), a najmä na jeho článok 7,
   keďže:
   
               (1)
            
            
               Nariadením (ES) č. 184/2005 sa stanovuje spoločný rámec pre systematickú tvorbu štatistiky Spoločenstva v oblasti platobnej bilancie, medzinárodného obchodu so službami a priamych zahraničných investícií Spoločenstva.
            
         
               (2)
            
            
               Je potrebné špecifikovať formát a postup zasielania požadovaných údajov s cieľom poskytnúť porovnateľné a harmonizované údaje medzi členskými štátmi, znížiť riziko chýb pri zasielaní údajov a zvýšiť rýchlosť, v rámci ktorej sa môžu zozbierané údaje spracovať a sprístupniť používateľom. Z tohto dôvodu by sa mali stanoviť vykonávacie pravidlá s cieľom doplniť inštrukcie obsiahnuté v Príručke platobnej bilancie Eurostatu, ktorá sa každoročne reviduje.
            
         
               (3)
            
            
               Opatrenia ustanovené v tomto nariadení sú v súlade so stanoviskom Výboru pre platobnú bilanciu, ktorý bol zriadený nariadením (ES) č. 184/2005,
            
         PRIJALA TOTO NARIADENIE:
   Článok 1
   Zasielanie údajov
   Členské štáty zasielajú Komisii (Eurostatu) údaje v elektronickej forme prostredníctvom jediného vstupného bodu pre údaje, ktorý spravuje Komisia (Eurostat).
   Komisia (Eurostat) poskytuje podrobnú dokumentáciu týkajúcu sa tohto jediného vstupného bodu a tiež poskytuje usmernenia o spôsobe, ako implementovať postupy zasielania údajov, ktoré sú s ním kompatibilné.
   Článok 2
   Formát údajov
   Členské štáty používajú formát údajov „Gesmes“ v súlade s normami pre výmenu, ktoré špecifikovala Komisia (Eurostat). Komisia (Eurostat) poskytuje podrobnú dokumentáciu týkajúcu sa týchto noriem a tiež poskytuje usmernenia o spôsobe, ako implementovať tieto normy v súlade s požiadavkami tohto nariadenia.
   Nepoužíva sa žiadny formát pre patentované údaje.
   Článok 3
   Technické špecifikácie formátu údajov
   Technické špecifikácie štruktúry údajov sa uvádzajú v prílohe k tomuto nariadeniu.
   Článok 4
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. apríla 2006
      
         
            Za Komisiu
         
         Joaquín ALMUNIA
         
            člen Komisie
         
      
   
   
      (1)  Ú. v. EÚ L 35, 8.2.2005, s. 23.
   
      PRÍLOHA
      Technické špecifikácie štruktúry údajov
      ÚVOD
      Štandardizácia štruktúr zaznamenávania údajov je základom efektívneho spracovania údajov. Je nevyhnutnou fázou poskytovania údajov v súlade s normami pre výmenu špecifikovanými Komisiou (Eurostatom). Formát Gesmes je jediným spôsobom zasielania údajov o štatistikách platobnej bilancie členskými štátmi Komisii (Eurostatu).
      SÚBORY ÚDAJOV
      Na vykazovanie platobnej bilancie sa používa týchto päť súborov údajov:
      
                  Identifikátor súboru údajov
               
               
                  Opis
               
            
                  BOP_EUR_Q
               
               
                  euro ukazovatele
               
            
                  BOP_FDI_A
               
               
                  priame zahraničné investície
               
            
                  BOP_ITS_A
               
               
                  medzinárodný obchod so službami
               
            
                  BOP_POS_A
               
               
                  pozície priamych zahraničných investícií
               
            
                  BOP_Q_Q
               
               
                  štvrťročná štatistika
               
            ŠTRUKTÚRA ÚDAJOV, ČÍSELNÍKY A ATRIBÚTY
      Táto časť poskytuje prehľad štruktúry údajov, číselníkov a atribútov, ktoré sa majú používať. Hodnoty atribútov, ktoré sú k dispozícii, sa nachádzajú v najnovšej verzii Príručky platobnej bilancie Eurostatu.
      1.   Periodicita
      
               
                  a)
               
               
                  definícia: periodicita radov
               
            
               
                  b)
               
               
                  názov číselníka: CL_FREQ
               
            
               
                  c)
               
               
                  formát: AN1
               
            2.   Referenčná oblasť alebo spravodajca
      
               
                  a)
               
               
                  definícia: krajina alebo zemepisná/politická skupina krajín, na ktorú sa vzťahuje sledovaný ekonomický fenomén. Tento subjekt sa tiež nazýva „spravodajca“
               
            
               
                  b)
               
               
                  názov číselníka: CL_AREA_EE
               
            
               
                  c)
               
               
                  formát: AN2
               
            
               
                  d)
               
               
                  skratky používané pre tento druh: COU krajina, ECO ekonomická oblasť, GEO zemepisná oblasť, ORG medzinárodná organizácia
               
            3.   Ukazovateľ úpravy
      
               
                  a)
               
               
                  definícia: uvádza, či boli údaje očistené sezónne a/alebo o pracovné dni, alebo nie
               
            
               
                  b)
               
               
                  názov číselníka: CL_ADJUSTMENT
               
            
               
                  c)
               
               
                  formát: AN1
               
            4.   Druh údajov
      
               
                  a)
               
               
                  definícia: opisuje druh údajov, napr. akcie, toky, pre štatistiku platobnej bilancie
               
            
               
                  b)
               
               
                  názov číselníka: CL_DATA_TYPE_BOP
               
            
               
                  c)
               
               
                  formát: AN1
               
            5.   Položka s kódom BOP
      
               
                  a)
               
               
                  definícia: kódovaná položka z členenia BOP
               
            
               
                  b)
               
               
                  názov číselníka: CL_BOP_ITEM
               
            
               
                  c)
               
               
                  formát: AN8
               
            
               
                  d)
               
               
                  skratky používané pre tento druh: STD pevná zložka, MEM memorandová položka, SUP dodatočná informácia, XOE Eurostat/OECD alebo Eurostat položka, ECB položka, IIP medzinárodná investičná pozícia
               
            6.   Členenie podľa meny
      
               
                  a)
               
               
                  definícia: vzťahuje sa na členenie podľa meny, pokiaľ ide o transakcie a pozície
               
            
               
                  b)
               
               
                  názov číselníka: CL_CURR_BRKDWN
               
            
               
                  c)
               
               
                  formát: AN1
               
            7.   Oblasť protistrany
      
               
                  a)
               
               
                  definícia: krajina alebo zemepisná/hospodárska skupina krajín, v rámci ktorých uskutočnila referenčná oblasť alebo spravodajca (ref_oblasť) transakciu
               
            
               
                  b)
               
               
                  názov číselníka: CL_AREA_EE
               
            
               
                  c)
               
               
                  formát: AN2
               
            8.   Nominálna hodnota radov
      
               
                  a)
               
               
                  definícia: mena nominálnej hodnoty (spoločná mena napr. EUR alebo ECU, alebo USD, alebo národná mena a pod.) alebo zvláštne práva čerpania
               
            
               
                  b)
               
               
                  názov číselníka: CL_SERIES_DENOM
               
            
               
                  c)
               
               
                  formát: AN1
               
            9.   Ekonomická činnosť rezidentov
      
               
                  a)
               
               
                  definícia: ekonomická činnosť rezidentov
               
            
               
                  b)
               
               
                  názov číselníka: CL_BOP_EC_ACTIV_R1
               
            
               
                  c)
               
               
                  formát: N4
               
            10.   Ekonomická činnosť nerezidentov
      
               
                  a)
               
               
                  definícia: ekonomická činnosť nerezidentov
               
            
               
                  b)
               
               
                  názov číselníka: CL_BOP_EC_ACTIV_R1
               
            
               
                  c)
               
               
                  formát: N4
               
            11.   Štatút sledovania (povinné)
      
               
                  a)
               
               
                  definícia: informácie o kvalite hodnoty alebo o zvláštnej, alebo chýbajúcej hodnote
               
            
               
                  b)
               
               
                  názov číselníka: CL_OBS_STATUS
               
            
               
                  c)
               
               
                  formát: AN1
               
            12.   Dôvernosť sledovania (podmienené)
      
               
                  a)
               
               
                  definícia: informácia o tom, či môže byť sledovanie verejné mimo prijímajúcej inštitúcie
               
            
               
                  b)
               
               
                  názov číselníka: CL_OBS_CONF
               
            
               
                  c)
               
               
                  formát: AN1
               
            13.   Zasielateľ
      
               
                  a)
               
               
                  definícia: subjekt, ktorý zasiela údaje
               
            
               
                  b)
               
               
                  názov číselníka: CL_ORGANISATION
               
            
               
                  c)
               
               
                  formát: AN3
               
            14.   Prijímateľ
      
               
                  a)
               
               
                  definícia: subjekt, ktorý prijíma údaje
               
            
               
                  b)
               
               
                  názov číselníka: CL_ORGANISATION
               
            
               
                  c)
               
               
                  formát: AN3